PMIndiaData/PMIndiaSum huggingface dataset:
লৌ উরিবা লমগী পাক চাউবগী অকক্নবা চাং থমদনা লৌমীশিংগী ইমুং-মনুং পুম্নমক য়াওবা য়াহন্নবা প্রধান মন্ত্রী-কিসান স্কিম পাকথোক চাউথোকপা

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা প্রধান মন্ত্রী কিসান সম্মান নিধী মপুং ফানা পাকথোক চাউথোকহনবদা অয়াবা পীখ্রে। ৱারেপ অসিনা লৌমী খুদিংমকপু স্কিম অসিগী মখাদা পীরিবা কান্নবশিং ফংহনবা ঙমহল্লগনি। কান্নবা ফংবা হেঙ্গৎহনবা, চাউখৎপা হেঙ্গৎহনবা: নৌনা শেমদোক্লবা স্কিম অসিনা কেন্দ্র সরকারগী চাদিং লুপা কোতি ৮৭,২১৭.৫০ অমগা লোয়ননা চাউরাক্না অহেনবা লৌমী কোতি ২ হেন্না কোন্সিন্দুনা ২০১৯-২০দা প্রধান মন্ত্রী-কিসান স্কিম্না কোনশিনবা বেনিফিসরীগী মশিং কোতি ১৪.৫ ওইরগনি। স্পীদ, স্কেল অমসুং অচৌবা ৱাশক অমা পাংথোকপা: ঙসি মন্ত্রীমন্দলনা লৌখিবা প্রধান মন্ত্রী-কিসান স্কিম পাকথোক চাউথোকহন্নবগী ৱারেপ অসিনা ২০১৯গী পর্লিয়ামেন্তকী মীখল মনুংদা ভারতকী প্রধান মন্ত্রীনা ভারতকী মীয়ামদা শকখিবা অচৌবা ৱাশক অদু মপুং ফাহল্লে। বি.জে.পি.গী মেনিফেস্তোদসু অসিগুম্লবা অচৌবা পোলিসীগী ৱাফম য়াওরি। মসিনা ঝারখন্দা লেন্দ রেকোর্দ অপদেত তৌদবা অমসুং অসম, মেঘালয় অমদি জম্মু অমসুং কাশ্মীর রাজ্যশিংদা আধার য়ৌশিনবা ঙমদ্রিবা অসিনচিংবা ওপরেস্নেল ইশুশিংসু রিজোল্ব তৌরে। পি.এম – কিসান: লৌমীশিংগীদমক তেংবাং পীনবা লম্বী অমা পি.এম.-কিসান য়োজনা হৌদোকপগী মতম ২০১৯-২০২০ চহীগী ইন্তরিম বজেৎতা দেত বেক তৌরে। পি.এম.-কিসানগী মরুওইবা মচাক্তি লৈবাক্কী মফম খুদিংদা লৌ উনবা লম হেক্তর ২ ফাওবা লৈরিবা অপীকপা অমসুং শোত্থরবা লৌমী ইমুংশিংদা লুপা ৬,০০০কী শেলগী তেংবাং পীবনি। (ঙসিদি মসি হেন্না পাকথোক চাউথোকহল্লে) শেনফম অসি চহীগী ওইনা থা ৪গী থেংখাং অহুমলক্তা লুপা ২,০০০/২,০০০ রিলিজ তৌরি, মদু দাইরেক্ত বেনিফিৎ ত্রান্সফর মোদকী খুত্থাংদা বেনিফিসরীশিংগী বেঙ্ক একাউন্তশিংদা হাপচিল্লগনি। স্কিম অসি উত্তর প্রদেশকী গোরখপুরদা অচৌবা থৌরম অমদা ফেব্রুৱারীগী তাং ২৪দা হপ্তা ৩গী রেকোর্দ তাইম অমগা লোয়ননা হৌদোকখি, মফম অদুদা লৌমী কয়াদা ইন্সতোলমেন্তকী অহানবা ফেজগী শেনফম পীখি। হৌজিক ফাওবদা লৌমী ইমুংশিংগী বেঙ্ক একাউন্তশিংদা দাইরেক্ত ওইনা বেনিফিসরী কোতি ৩.১১দা অহানবা ইন্সতোলমেন্ত অমদি বেনিফিসরী কোতি ২.৬৬তা অনিশুবা ইন্সতোলমেন্ত পীখ্রে। অনৌবা থৌনা–লিংজেলগা লোয়ননা ভারতকী অন্নদাতাশিংবু সেবা তৌবা প্রধান মন্ত্রী নরেন্দ্র মোদীনা ভারতকী লৌমীশিংগীদমক নোল্লুকপা ৱাফম থম্লি। মহাক্না ভারতকী লৌমীশিংবু ভারত মচা বিলিয়ন ১.৩বু পীজ-পীথকপা ঙম্নবা কন্না হোৎনরিবা অন্নদাতাশিংনি হায়না শিংথারি। ২০১৪ অমসুং ২০১৯গী মরক্তা অকনবা থবক শুরিবা লৌমীশিংবু শক্তি লৈহন্নবগীদমক খোংথাং কয়া অমা পায়খৎখ্রে। মসিগী মনুংদা মহৈ-মরোং ২২গী মিনিমম সপোর্ত প্রাইস (এম.এস.পি) হেঙ্গৎপা, সোইল হেল্থ কার্দ, প্রধান মন্ত্রী সিঞ্চাই য়োজনা, প্রধান মন্ত্রী কিসান সম্পদা য়োজনা, হেন্না ফবা কৈথেলগীদমক ই-মার্কেৎ অমদি অতোপ্পা কয়া অমা য়াওরি। ভারতনা নীংতম্বগী ৭৫শুবা মপোক কুমওন ২০২২ ফাওবদা লৌমীশিংগী শেন্থোক শরুক অনি ওইহন্নবা প্রধান মন্ত্রীগী মংলান অদু মপুং ফাহন্নবা মখোয়না চংশিনবা তাই।
পি.এম.না উত্তরাখন্দগী বদ্রিনাথ ধামদা দর্শন অমদি পুজা পাঙথোকখ্রে

প্রধান মন্ত্রী, শ্রী নরেন্দ্র মোদীনা ঙসি কেদরনাথতা চত্তুনা শ্রী বদ্রিনাথ লাইশঙদা দর্শন অমসুং পুজা পাঙথোকখ্রে‍। শ্রী মোদীনা ইন্নর সেংতমদা লাই খুরুমখি‍। মহাক্না অলকনন্দ রিভরফ্রন্তকী শেমগৎ শাগৎলিবশিংগী ফীভমসু য়েংশিনখি‍। প্রধান মন্ত্রীগী খোঙচত্তা উত্তরাখন্দগী মুখ্য মন্ত্রী, শ্রী পুস্কর সিংহ ধামি অমসুং উত্তরাখন্দকী গভর্নর, রিতাইয়র্দ জেনেরেল গুর্মিৎ সিংহসু শরুক য়াখি‍।
মালেমগী নুপীশিংগী নুমিৎতা প্রধান মন্ত্রীনা নারী শক্তি পুরস্কার এৱার্দীশিংগা উনদুনা ৱারী শানখ্রে

প্রধান মন্ত্রীনা ঙসি লৈবাক্কী কোনুংদা নারী শক্তি পুরস্কার ফংলবশিংগা উনখ্রে। লেহ, কশ্মীর, আন্ধ্র প্রদেশ য়াওনা লৈবাক্কী তোঙান তোঙানবা শরুকশিংদগী ৱুমেন এচিবর ১৫না মখোয়না মায়োক্নরকখিবশিং অমদি মতৌ করম্না মখোয়না মখোয়গী পান্দমশিং ফংখিবগে হায়বদু প্রধান মন্ত্রীদা পাউদমখি। এচিবরশিং অদুদা চহী ১০৩ শুরবী শ্রীমতী মন কৌর য়াওরি, মহাক্না মশাগী চহী ৯৩ শুবদা এথেলেতিক্স হৌখি অমদি পোলেন্দদা পাংথোকখিবা ৱার্ল্দ মাস্তর্স এথেলেতিক চেম্পিয়নশিপকী ফিল্দ অমসুং ত্রেক ইভেন্ততা সনাগী তকমান ৪ লৌখি। নুমধা হেন্দিক্রাফকী ফাউন্দর ওইরিবা জম্মু অমসুং কশ্মীরদগী অরিফা জান্না নুমধা হেন্দিক্রাফকী মাংলুরবা কলাবু অমুক হিংগৎহনখি। মহাক্না কশ্মীরদা নুপী ১০০ হেন্না ত্রেনিং পীখি অমদি মুৎলুরবা হেন্দিক্রাফ অসি অমুক হিংগৎহনখি। ইন্দিয়ন এয়র ফোর্সকী অহানবা নুপী ফাইতর পাইলোৎ মোহনা সিংহ, ভাবনা কান্থ অমসুং অবানী চতুর্বেদীনসু মখোয়গী এক্সপরিয়েন্সশিং শেয়র তৌখি। মখোয় অহুম অসি চাংয়েং ওইনা নুপীশিংগীদমক ইন্দিয়ন এয়র ফোর্সতা ফাইতর স্ত্রিম হাংদোক্নবা ভারত সরকারনা ৱারেপ লৌরবা মতুংদা ইন্দিয়ন এয়র ফোর্স ফাইতর স্ক্বাদ্রোন্দা লৌশিনখি। মখোয় ২০১৮দা মিগ-২১ অমদা সোলো ফ্লাইৎ তৌবা অহানবা নুপী পাইলোৎশিং ওইখি। আন্ধ্র প্রদেশতগী ত্রাইবেল নুপী ফার্মর অমসুং রুরেল ইন্তর্প্রিনর অমা ওইরিবা পলাদা ভুদেবী অমদি চেঙ্গুম থাববু মীয়াম্না পাম্নহনবগীদমক ‘মশরুম মহিলা’ হায়না খঙনরিবী বিহারগী মুঙ্গেরদগী বিনা দেবীনসু ফার্মিং অমসুং মার্কেতিংদা মখোয়গী এক্সপরিয়েন্স অদু প্রধান মন্ত্রীদা পাউদমখি। উত্তর প্রদেশকী কানপুর জিলাদগী নুপী চেকশুবী মিস্ত্রী অমা ইরিবা কালাবতী দেবী অসি জিলা অসিদা লমহাংদা খোংহাম খুৎহাম চোইবা হন্থহন্নবগী মায়কৈদা দ্রাইবিং ফোর্স অমনি। মহাক্না কানপুর অমসুং অকোইবা খুঙ্গংশিংদা তোইলেৎ ৪০০০ হেন্না শাখ্রে। মতৌ করম্না মহাক্না ওপন দেফিকেসনগী ফত্তবশিংগী মতাংদা য়ুমথোং য়ুমথোং চংদুনা এৱার্নেস পীখিবগে হায়বদু মহাক্না প্রধান মন্ত্রীদা পাউদমখি। নুপী ৩০,০০০ হেনবগা লোয়ননা গ্রুপ ২৮০০ হেন্না শেমখিবা এনভাইরনমেন্তেলিস্ত অমা ওইরিবা ঝার্খন্দদগী চামী মুর্মুনা অকংবা লমদমদা উ পাম্বী লাখ ২৫ হেন্না থাখিবগী মহাক্কী এক্সপরিয়েন্স অদু শেয়র তৌখি। কেরলাদগী চহী ৯৮ শুরবী কথ্যায়ানী অম্মানা মতৌ করম্না মহাক্না ২০১৮গী ওগস্ততা কেরলা লিতরেসী মিসনগী অকাশরালক্ষম স্কিমগী মখাদা IV স্তেনদর্দকা মান্নবা পরিক্ষা পাস তৌখিবগে হায়বদু পাউদমখি। মহাক্না চাদা ৯৮ ফংদুনা অহানবা রেঙ্ক ফংবা ঙমখি। তিনখিবশিংদা ৱা ঙাংলদুনা প্রধান মন্ত্রীনা হায়খি মদুদি নারী শক্তি এৱার্দ ৱিনরশিংনা সমাজ শেমগৎপা অমসুং জাতিবু ইন্সপায়র তৌবদা অচৌবা থৌদাং লৌরি। মহাক্না হায়খি মদুদি নুপীশিংগী মরুওইবা থৌদাং য়াওদনা লৈবাক অসিনা ওপন দেফিকেসন ফ্রী স্তেতস ফংবা ঙমলম্লোই। মসিগা মান্ননা নুপীশিংনা চাউনা শরুক য়াদুনা মালন্যুত্রিসনগী ইশুসু লোইশিনবা ঙমগনি। প্রধান মন্ত্রীনা ঈশিং য়োকশিন্দুনা থম্বগী মতাংদসু ৱা ঙাংখি অমদি জল জীবন মিসন্দা নুপীশিংনা চাউনা শরুক য়াবগী মথৌ তাবা অদু ফোংদোকখি। মহাক্না এচিবরশিংবু নুংঙাইবা ফোংদোকখি অমদি মখোয় অসি লৈবাক পুম্বদা ইন্সপিরেসনগী হৌরকফম অমনি হায়খি।
প্রধান মন্ত্রীনা নবেম্বর ২৫দা লাচিৎ বারফুকনগী ৪০০শুবা মপোক কুমওন চহি অমা চুপ্না পালন তৌরকপগী লোইশিনবগী থৌরমদা ৱা ঙাংগনি

প্রধান মন্ত্রী নরেন্দ্র মোদীনা নই দিল্লীগী বিজ্ঞান ভবন্দা নবেম্বর ২৫, ২০২২গী অয়ুক পুং ১১ তাবা মতমদা লাচিৎ বারফুকনগী ৪০০শুবা মপোক কুমওন চহি চামা চুপ্না পালন তৌরকপগী লোইশিনবগী থৌরমদা ৱা ঙাংগনি। প্রধান মন্ত্রীনা মতিক চাবা মওংদা শকখঙবীদ্রবা অথৌবশিংবু ইকাই খুম্নবা উৎনবা লেপ্পা লৈতনা হোৎন্দুনা লাকখি। মসিগী পরিং চত্থরকপদা লৈবাক অসিনা ২০২২ অসি লাচিৎ বারফুকনগী ৪০০শুবা মপোক কুমওনগী চহি হায়না পালন তৌরি। পালন থৌরম অসি চহি অসিগী ফেব্রুৱারীদা ইকাই খুম্নরবা হান্নগী ভারতকী রাস্ত্রপতি শ্রী রাম নাথ গোবিন্দনা গুৱাহাতিদা হৌদোকখিবনি। লাচিৎ বারফুকন (নবেম্বর ২৪, ১৬২২ – এপ্রিল ২৫, ১৬৭২) অসি মুগলশিংবু মাইথিবা পীখিবা অমসুং ঔরঙ্গজেবকী মখাদা মুগলশিংনা লম লৌশিন্দুনা হেন্না পাকথোক-চাউথোকপগী মঙলানশিংবু মাইপাক্না অথিংবা পীখিবা অসামগী অহোম কিংদমগী রোয়েল আর্মীগী মমিং লৈরবা জেনরেলনি। লাচিৎ বারফুকন্না ইং কুমজা ১৬৭১দা লান্থেংনখিবা সরাইঘাত লানফমদা অসামগী লান্মীশিংদা ইথিল পীখি অমসুং মুগলশিংবু চাউনা অমদি ইকাইবা পীদুনা মাইথিবা পীখি। লাচিৎ বারফুকন অমসুং মহাক্কী লান্মীগী থৌনা ফারবা মতৌ অসি ঐখোয়গী লৈবাক্কী পুৱারীদা ইথিল পীরিবা খ্বাইদগী মরু ওইবা মিলিতরীগী অখাং কনবগী মতৌশিংগী মনুংদা অমা ওইনা নীংশিংনরি।
পি.এম.না ৪০শুবা প্রগতিগী ৱারী-ৱাতাই শাবদা ময়াই তাংবল লৌখ্রে

প্রধান মন্ত্রী শ্রী নরেন্দ্র মোদীনা ঙসি কেন্দ্র অমসুং রাজ্য সরকারশিং য়াওরিবা প্রো-এক্তিব গভর্নান্স অমসুং মতম চানা ইমপ্লিমেন্ত তৌনবগী মলতি-মোদেল প্লেৎফোর্মদা য়ুম্ফম ওইবা আই.সি.তি. ওইরিবা প্রগতিগী ৪০শুবা ইদিসনগী মীফমদা ময়াই তাংবল লৌখ্রে। মীফম অসিদা প্রোজেক্ত নিপান অমসুং প্রোগ্রাম অমা য়াওনা য়েংশিন্নবা এজেন্দা মাপনগী আইতেমশিং লৌখৎখি। প্রোজেক্ত নিপান অসিগী মরক্তা রেলৱেজ মন্ত্রালয়, রোদ ত্রান্সপোর্ত এন্দ হায়ৱেজ মন্ত্রালয় অমসুং পেত্রোলিয়ম এন্দ নেচরেল গ্যাস মন্ত্রালয়দগী প্রোজেক্ত অনি-অনি য়াওখি, লোয়ননা পাৱর মন্ত্রালয় অমসুং ৱাতর রিসোর্সেস, রিভর দিবেলপমেন্ত এন্দ গঙ্গা রিজুভেনেসন মন্ত্রালয়দগী প্রোজেক অমমম য়াওখি। প্রোজেক্ত নিপান অসিদা রাজ্য ১৪ হায়বদি মহারাস্ত্র, কর্নাতকা, আন্ধ্র প্রদেশ, তামিল নাদু, ছত্তিসগর, ওরিশা, অসাম, অরুনাচল প্রদেশ, মেঘালয়, ত্রিপুরা, মিজোরাম, নাগালেন্দ, সিক্কিম অমসুং ঝার্খন্দ অসিগী ওইনা অপুনবা লুপা করোর ৫৯,৯০০ গী শেনফম অমা চংলি। প্রধান মন্ত্রীনা লম্বীশিং অমসুং রেলৱে অসিগুম্বা ইনফ্রাস্ত্রকচর সেক্তরদা থবক তৌরিবা এজেন্সীশিংদা অমৃত সরোভরগী মখাদা শেমগৎলিবা ঈশিংগী ইপাকশিংগা লোয়ননা মখোয়গী প্রোজেক্তশিং মেপ তৌগদবনি হায়খি। মসি মাইপাক্কনি মরমদি অমৃত সরোভরদগী তৌথোরকপা পোৎচাকশিং অসি এজেন্সীশিং অসিনা সিভিল ৱার্কশিংদা শীজিন্নবা য়াগনি। ৱারী-ৱাতাই শাবা অসিদা প্রধান মন্ত্রীনা ‘নেস্নেল ব্রোদবেদ মিসন’ প্রোগ্রামসু য়েংশিনখি। রাজ্য অমসুং এজেন্সীশিং অসিদা রাইৎ ওফ রো (আর.ও.দবল্যু.) এপ্লিকেসনশিং মতম চানা দিস্পোজেল তৌবা ঙম্নবা সেন্ত্রেলাইজ তৌরবা গতি শক্তি সঞ্চার পোর্তেল অসি শীজিন্ননবা হায়খি। মসিনা মিসন অসি ইমপ্লিমেন্তেসন তৌবদা খোঙজেল য়াংশিনহনগনি। পেরেলেল ওইনা মখোয়না মীচম প্রজাগী ‘ইজ ওফ লিবিং’ হেনগৎহন্নবা তেক্নোলোজী শীজিন্নবা থবক তৌগদবনি। প্রধান মন্ত্রীনা রাজ্যশিংনা পি.এম. গতিশক্তি নেস্নেল মাস্তর প্লানগী মখাদা স্তেৎ লেবেল গতিশক্তি মাস্তর প্লান শেম্বসু য়াগনি অমদি হীরম অসিগীদমক স্তেৎ লেবেল য়ুনিৎশিং শেম্নবা হায়খি। মসিনা নীংথিনা প্লান্নিং তৌবা, মরু ওইবা সমস্যশিং খঙদোকপা অমসুং কোকহনবদা অমসুং প্রোজেক্তশিং অসি মতম চানা লোইশিন্নবা নীংথিনা কোওর্দিনেসন তৌবদা চাউনা মতেং ওইরগনি। প্রগতিগী মীফমশিংগী ৩৯শুবা ইদিসন ফাওবদা লুপা করোর লাখ ১৪.৮২গী অপুনবা শেনফম ওইবা প্রোজেক্ত ৩১১ য়েংশিনখি।
চাইনাগী স্তেত কাউন্সিল্লর অমসুং ঙাক-শেলগী মন্ত্রী জেনরেল ৱৈ ফেংঘেনা প্রধান মন্ত্রীগা উনখ্রে

চাইনাগী স্তেত কাউন্সিল্লর অমসুং ঙাক-শেলগী মন্ত্রী জেনরেল ৱৈ ফেংঘেনা ঙসি প্রধান মন্ত্রী শ্রী নরেন্দ্র মোদীগা উনখ্রে। প্রধান মন্ত্রীনা ঙাক-শেল অমসুং মিলিতরী এগচেঞ্জশিং য়াওনা লম পুম্নমক্তা ভারত অমসুং চাইনাগী মরক্তা লানরিবা অৱাংবা থাক্কী মরিদা হেনগৎলক্লিবা খোংজেল অদুবু শিংথাখি। ভারত-চাইনাগী মরি অসি মালেম অসিদা তংদু লৈতাবা পুরক্নবগী মরম অমনি হায়না ফোংদোক্লদুনা প্রধান মন্ত্রীনা হায়খি মদুদি ভারত অমসুং চাইনানা ঙমখৈগী লমদমদা শান্তি অমসুং তংদু-লৈতাবা লৈননবা মরম চাবা অমসুং মপুং ফাবা ঙাক-শেন পাইখৎলিবা অসিনা মফম অদুদা চয়েৎনবা থোকহন্দ্রি। প্রধান মন্ত্রী মোদীনা ৱুহান, কিংদাও অমসুং জোহন্নিসবর্গতা হন্দক্তা রাস্ত্রপতি সি জিনপিংগা লোইননা পাংথোকখিবা মীফম অদুসু নীংশিখি।
মোরিসসকী প্রধান মন্ত্রীগা লোয়ননা প্রধান মন্ত্রীগী মীফম

মোরিসসকী প্রধান মন্ত্রী শ্রী প্রবিন্দ জগনাথনা ২০১৯গী মে ৩০দা নই দিল্লীদা প্রধান মন্ত্রী শ্রী নরেন্দ্র মোদী অমসুং মন্ত্রীমন্দলনা ৱাশক লৌবগী থৌরমদা মগুন হেঙ্গৎহনখ্রে। প্রধান মন্ত্রী নরেন্দ্র মোদীগা লোয়ননা ২০১৯গী মে ৩১দা পাংথোকপা লৈবাক অনিগী ওইবা মীফমদা প্রধান মন্ত্রী জগনাথনা শ্রী মোদীবু চাউনা মায় পাকপগা লোইননা অমুক হন্না খল্লকপদা নুংঙাইবা ফোংদোকখি। প্রধান মন্ত্রী মোদীনা প্রধান মন্ত্রী জগনাথপু থাগৎপা ফোংদোকখি অমদি হিরম খুদিংমক্তা লৈবাক অনিগী মরক্তা মচিল-মনাও অমদি মরূপ ওইবগী অচেৎপা মরী মখা তানা চেৎশিলহন্নবা মহাক্কী ৱাফম অদু অমুক হন্না ফোংদোকখি। লুচিংবা অনিমক্না লৈবাক অনিগী ওইবা অমদি ভারত মহাসাগরগী লমদমগী ওইবা ঙাক-শেল অমসুং চাউখৎ থৌরমগী অপুনবা মীৎয়েং অদু ফংবা ঙম্নবগীদমক পুন্না থবক তৌমিন্নবদা য়ানবা পুরকখি।
পি.এম.না ইন্তর্নেসনেল কনফরেন্স ওন দিজাস্তর রেসিলিয়েন্ত ইনফ্রাস্ত্রকচরগী মরিশুবা ইদিসনগী হৌদোকপগী সেসন্দা ৱা ঙাংখ্রে

প্রধান মন্ত্রী, শ্রী নরেন্দ্র মোদীনা ঙসি ভিদিও মেসেসকী থোংদা ইন্তর্নেসনেল কনফরেন্দ ওন দিজাস্তর রেসিলিয়েন্ত ইনফ্রাস্ত্রকচরগী মরিশুবা ইদিসনগী হৌদোকপগী সেসন্দা ৱা ঙাংখ্রে। সেসন অসিদা ওস্ত্রেলিয়াগী প্রধান মন্ত্রী ইকাই খুম্নরবা স্কোত মোরিসন এম.পি., ঘানাগী রাস্ত্রপতি ঐচ.ই. নানা এদো দঙ্কৱা অলুফো-এদো, জপানগী প্রধান মন্ত্রী ইকাই খুম্নরবা ফুমিও কিশিদা অমসুং মেদাগাস্করগী রাস্ত্রপতি ঐচ.ই. অন্দ্রে নিরিনা রাজোলিনানসু ৱা ঙাংখি। অহৌয়দা প্রধান মন্ত্রীনা মীতিন অদুদা কনাগুম্বা অমত্তবা নাথৈদুনা থমদবা হায়বা অসি সস্তেনেবল দিবেলপমেন্ত গোলশিংগী অচেৎপা ৱাশক্নি হায়না নৌহৌনা নীংশিংহনখি। “মরম অসিনা ঐখোয়না মখোয়গী অনিংবা, অপাম্বশিং থুংহন্নবা নেক্স জেনরেসন ইনফ্রাস্ত্রকচর শেমগৎতুনা খ্বাইদগী লায়রবা অমসুং খ্বাইদগী শোত্থরবশিংগী তঙাইফদবশিং থুংহন্নবা অচেৎপা ফিরেপ অমা অদুমক লৌরি”, হায়না মহাক্না ফোঙদোকখি। প্রধান মন্ত্রীনা ইনফ্রাস্ত্রকচর অসি মীয়ামগীদমক্তনি অমসুং মখোয়দা ক্বালিতী লৈবা, থাজবা য়াবা অমসুং সস্তেনবেল সর্ভিসশিং খেন্নবা লৈতবা মওং অমদা ফংহনবনি হায়না ফোঙদোকখি। “ইনফ্রাস্ত্রকচর অমা হেক্তা শেমগৎপা মতমদা মীয়ামবু মরু ওইনা লৌগদবনি। অমসুং ঐখোয়না ভারত্তা তৌরিবা অসি মসিমক্নি”, হায়না মহাক্না ফোঙদোকখি। ভারত্তা লৈরিবা এজুকেসন, হকশেল, থক্নবা ঈশিং, সেনিতেসন, ইলেক্ত্রিসিতী, ত্রান্সপোর্ত অমসুং অতোপ্পা কয়াগী লমদা ভারতনা ফন্দমেন্তেল সর্ভিসেসকী প্রোবিজন হেনগৎহল্লিবা হায়না প্রধান মন্ত্রীনা ফোঙদোকখি। “ঐখোয়না য়াম্না হকথেংননা ক্লাইমেৎ চেঞ্জ অসি লাকশিল্লি। মরম অসিনা সি.ও.পি.-২৬তা ঐখোয়গী চাউখৎ-থৌরাংগী ওইবা খোঙথাংশিং অসিগা চানবা মওংদা ২০৭০দা ‘নেৎ জিরো’গী পান্দম ফংনবা হোৎনরি”। প্রধান মন্ত্রীনা মীওইবগী তৌবা ঙম্বশিং উৎথোক্নবা ইনফ্রাস্ত্রকচর রেসিলিয়েন্তগী মতাংদা ফোঙদোকখি অমসুং ইনফ্রাস্ত্রকচরদা অমাং-অতা থোকহনবনা চারোল-শুরোল কয়া ফাওবা মতম শাংনা মাংহল্লি হায়না ফোঙদোকখি। কনতেক্স অসিদা প্রধান মন্ত্রীনা হংখি “ঐখোয়না পুথোক্লিবা মতমগা চুনরবা তেক্নোলোজী অমসুং ৱাখল্লোন অসিনা মতম শাংনা চৎকদবা অৱাংবা থাক্কী ইনফ্রাস্ত্রকচর অমা ঐখোয়না শেমগৎপা ঙমগদরা”? মসিগী শিংনবা অসি য়েংলগা ঐখোয়না সি.দি.আর.আই. শেমখিবনি হায়না মহাক্না ফোঙদোকখি। মহাক্না কোলিসন অসি চাউথোক্লে অমসুং মমল য়াম্লবা কান্নবশিং ফংলে হায়না ফোঙদোকখি। মহাক্না সি.ও.পি-২৬তা হৌদোকখিবা ‘ইনফ্রাস্ত্রকচর ফোর রেসিলিয়েন্ত আইলেন্দ স্তেৎস’কী অনৌবা খোংথাঙ অমসুং মালেমদা লৈরিবা এয়রপোর্ত ১৫০দা পাইখৎলিবা সি.দি.আর.আই.গী রেসিলিয়েন্ত এয়রপোর্তস স্তদিয়িংগী থবক্কী মতাংদা মহাক্না ফোঙদোকখি। সি.দি.আর.আই.না লুচিংদুনা পাইখৎলিবা ‘গ্লোবল এসেমেন্ত ওফ দিজাস্তর রেসিলিয়েন্স ওফ ইনফ্রাস্ত্রকচর সিস্তেমস’ অসিনা য়াম্না কান্নরগদবা মালেম পুম্বগী ৱাখল্লোন শাগৎপদা মতেং পাংলগনি হায়না শরী মোদীনা ফোঙদোকখি। ঐখোয়গী তুংলমচৎ অসি রেসিলিয়েন্ত ওইনবা ঐখোয়না ‘রেসিলিয়েন্ত ইনফ্রাস্ত্রকচর ত্রাঞ্জিসন’ অমগী মাইকৈদা থবক পাইখৎকদবনি হায়না প্রধান মন্ত্রীনা ফোঙদোকখি। রেসিলিয়েন্ত ইনফ্রাস্ত্রকচর অসি ঐখোয়গী পাক চাউরবা এদাপতেসন তৌবা ঙম্বগী থৌওংশিংগী সেন্তরপিচ অমা ওইবা য়াগনি। “করিগুম্বা ঐখোয়না ইনফ্রাস্ত্রকচর অসি রেসিলিয়েন্ত ওইহল্লবদি, ঐখোয়না দিজাস্তরশিং অসি ঐখোয় খক্তগী নত্তনা তুংগী মীরোল কয়াগীসু ঙকথোকপা ঙমগনি’ হায়না মহাক্না ফোঙদোকখি।
পি.এম.না মহারাস্ত্রদা ওইরিবা ঈচাওগী ফীভমগী মতাংদা মহারাস্ত্রগী সি.এম.গা ৱারী শাখ্রে

প্রধান মন্ত্রী, শ্রী নরেন্দ্র মোদীনা মহারাস্ত্রগী মুখ্য মন্ত্রী শ্রী উদ্ধব থাকরেগা ৱারী শানখ্রে অমসুং নোং কন্না চুবা অমদি ঈচাও থোকপনা মরম ওইরগা মহারাস্ত্রগী শরুক খরাদা ওইরিবা ফীভমগী মতাংদা খন্নখ্রে। ত্বিৎ অমদা প্রধান মন্ত্রীনা হায়খি, "মহারাস্ত্রগী সি.এম. শ্রী উদ্ধব থাকরেগা ৱারী শানরে অমসুং নোং কন্না চুবা অমদি ঈচাও থোকপনা মরম ওইরগা মহারাস্ত্রগী শরুক খরাদা ওইরিবা ফীভমগী মতাংদা খন্নখ্রে। ফীভম অসি লাকশিন্নবা কেন্দ্রনা অঙম্বা মতেং পুম্নমক পীগনি হায়না থাজবা পীখ্রে। মীপুম খুদিংমক শাফনা অমসুং তেক্তা-কাইদনা লৈনবা থৌনীজরি। @OfficeofUT "
প্রধান মন্ত্রীনা গুরুদেব রবীন্দ্রনাথ তেগোরগী মফমদা ইকাই খুম্নবা উৎখ্রে

প্রধান মন্ত্রী শ্রী নরেন্দ্র মোদীনা গুরুদেব রবীন্দ্রনাথ তেগোরগী মফমদা মহাক্কী মপোক নুমিত্তা ইকাই খুম্নবা উৎখ্রে। প্রধান মন্ত্রীনা হায়, “গুরুদেব তেগোরগী মপোক নুমিৎ অসিদা মহাক্কী মফমদা ইকাই খুম্নবা উৎচরি। হীরম কয়াদা হৈথোই- শিংথোইরদুনা মহাক্না ভারতকী নীংখা তম্বগী ঈহৌদা অচৌবা থৌদাং য়াবীরম্মি। মহাক্কী ময়েক শেংবা ৱাখল অমসুং মরিক চুম্না ফোংদোকপা ঙম্বগী মগুনশিং অদু মতম চুপ্পদা অৱাংবা থাক্তা লৈরি”।
২০২১গী জুলাই ২৩দা মালদ্বীপকী পি.জি.এ.-ইলেক্ত অমসুং ফোরেনগী মন্ত্রী অব্দুলাহ শাহিদকা প্রধান মন্ত্রীগা উনখ্রে

মালদ্বীপকী য়ুনাইতেৎ নেসন্স জেনেরেল এসেমব্লী (য়ু.এন.জি.এ.) অমসুং ফোরেইন মন্ত্রীগী ৭৬শুবা সেসনগী প্রসিদেন্ত-ইলেক্ত ঐচ.ই. অব্দুলাহ শাহিদকা প্রধান মন্ত্রী, শ্রী নরেন্দ্র মোদীগা ঙসি উনখ্রে। ঐচ.ই. অব্দুলাহ শাহিদনা ২০২১গী জুলাই ৭তা ন্যু য়োর্ক্তা পাংথোকখিবা মীখলগী মতুংদা য়ু.এন.জি.এ.গী ৭৬শুবা সেসনগী প্রসিদেন্ত-ইলেক্ত ওইনা ভারত্তা মহাক্কী কেপাসিতীদা লাক্কনি। প্রধান মন্ত্রীনা ঐচ.ই. অব্দুলাহ শাহিদপু মহাক্না মীখলদা অমুক হন্না মায় পাক্লকপা অসিনা মালদ্বীপ্তা অমুক হন্না ফিদম তারি হায়না পল্লদুনা নুঙাইবা ফোংদোকখি। প্রধান মন্ত্রীনা প্রসিদেন্ত-ইলেক্তপু মহাক্কী মিয়েং ওইরিবা ‘প্রসিদেন্সী ওফ হোপ’তা থাগৎপা ফোংদোকখি অমসুং মহাক্না প্রসিদেন্ত ওইরিঙৈ মতমদা ভারতনা মপুং ফানা মতেং পীগনি হায়না থাজবা পীখি। প্রধান মন্ত্রীনা মল্তিলেতরেল ওইবা সিস্তেম অমগী মরুওইবা, য়ুনাইতেৎ নেসন ওর্গান য়াওনা, হৌজিক ওইরিবা মালেমগী ফিভম অমসুং মালেমগী ওইবা মীশিংদা আসা অমা পীনবগী মরুওইবা পীখি। প্রধান মন্ত্রী অমসুং ঐচ.ই. অব্দুলাহ শাহিদনা হৌখিবা চহি খর অসিদা ভারত- মালদ্বীপ নাকন অনিগী মরীদা য়াম্না থুনা চাওখৎনবা খন্নখি। প্রধান মন্ত্রীনা নাকন অনিগী ওইবা প্রোজেক্তশিং অসি কোবিদ-১৯গী লায়চৎ মনুং ফাওবা চাওখৎপা পুরকপদা অপেনবা ফোংদোকখি। মহাক্না মালদ্বীপ অসি ভারতকী য়ুমলোন্নবা অহানবা পোলিসী অমসুং এস.এ.জি.এ.আর.গী মিয়েংদা মরুওইবা য়ুম্বী ওইনা য়াম্না কন্না মরুওইবা পীখি।
পি.এম.না জুলাই ৩০দা অহানবা ওল ইন্দিয়া দিস্ত্রিক্ত লিগেল সর্ভিসেস ওথোরিতীজ মীত হৌদোকপগী সেসন্দা ৱা ঙাংলগনি

প্রধান মন্ত্রী শ্রী নরেন্দ্র মোদীনা জুলাই ৩০, ২০২২গী অয়ুক পুং ১০ তাবা মতমদা বিজ্ঞান ভবনদা অহানবা ওল ইন্দিয়া দিস্ত্রিক্ত লিগেল সর্ভিসেস ওথোরিতীজ মীত হৌদোকপগী সেসন্দা ৱা ঙাংলগনি। নেস্নেল লিগেল সর্ভিসেস ওথোরিতী (এন.এ.এল.এস.এ.)না বিজ্ঞান ভবনদা জুলাই ৩০-৩১, ২০২২দা খ্বাইদগী অহানবা দিস্ত্রিক্ত লিগেল সর্ভিসেস ওথোরিতীশিং (দি.এল.এস.এ.শিং)গী জাতিগী থাক্কী মীফম পাঙথোক্নবা শিল্লি। দি.এল.এস.এ.শিংদা হোমোজিনিতী অমসুং সিনক্রোনাইজেসন লৈহন্নবগীদমক ইন্তিগ্রেতেদ প্রোসিজর অমা শেম্নবা মীফম অসিদা খন্ন-নৈনগনি। লৈবাক অসিদা দিস্ত্রিক্ত লিগেল সর্ভিসেস ওথোরিতী (দি.এল.এস.এ.) পুন্না ৬৭৬ লৈ। মখোয় অসি দিস্ত্রিক্ত জজনা ওথোরিতী অসিগী চিয়রমেন ওইনা লুচিংলি। দি.এল.এস.এ.শিং অমসুং স্তেৎ লিগেল সর্ভিসেস ওথোরিতীশিং (এস.এল.এস.এ.শিং)গী খুত্থাংদা এন.এ.এল.এস.এ.না তোঙান-তোঙানবা লিগেল এদ অমসুং এৱের্নেস প্রোগ্রামশিং ইমপ্লিমেন্ত তৌরি। দি.এল.এস.এ.শিংনা এন.এ.এল.এস.এ.না পাঙথোকপা লোক অদালতশিং রিগ্যুলেৎ তৌদুনা ৱায়েলশঙশিংদা পীরিবা পোৎলুম হন্থহনবদসু শরুক তম্লি।
মহারাস্ত্রগী হোস্পিতালদা মৈ চাকপনা মরম ওইদুনা লৈখিদ্রবশিংগী মফমদা প্রধান মন্ত্রীনা অৱাবা ফোংদোকখ্রে

অহমেদনগর, মহারাস্ত্রগী হোস্পিতাল অমদা মৈ চাকপনা মরম ওইদুনা লৈখিদ্রবশিংগী মফমদা প্রধান মন্ত্রী শ্রী নরেন্দ্র মোদীনা থমোয় শোক্না অৱাবা ফোংদোকখ্রে। ত্বীৎ অমদা প্রধান মন্ত্রীনা হায়খি; “অহমেদনগর, মহারাস্ত্রগী হোস্পিতাল অমদা মৈ চাকপনা মরম ওইদুনা লৈখিদ্রবশিংদা থমোয় শোক্না অৱাবা ফোংদোকচরি। অৱাবা তারবা ইমুং-মনুংগী অৱাবদা শরুক য়াজরি। শোক্লবশিং অথুবা মতমদা ফগৎপা ওইরসনু।”
মন্ত্রীমন্দলনা লৌউ-শিংউ অমসুং মসিগা মরি লৈনবা লমশিংদা ভারত অমসুং ইজিপ্তকী মরক্তা তেংবাং পীননবগীদমক তৌনবা এম.ও.য়ু.দা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা লৌউ-শিংউ অমসুং মসিগা মরি লৈনবা লমশিংদা ভারত অমসুং ইজিপ্তকী মরক্তা তেংবাং পীননবগীদমক তৌনবা য়ানা চেরোল (এম.ও.য়ু.)দা অয়াবা পীখ্রে। এম.ও.য়ু. অসিগী মখাদা তেংবাং পীনগদবা লমশিংগী মনুংদা মহৈ-মরোং (মরু ওইনা গেহু অমসুং চুজাক), এগ্রিকলচরেল বাইওতেক্নোলোজী, নেনোতেক্নোলোজী, ইরিগেসন অমসুং ৱাতর মেনেজমেন্ত তেক্নোলোজীগা লোইননা ৱাতর হার্ভেস্তিং অমসুং মাইক্রো-ইর্রিগেসন তেক্নোলোজী, ইনর্জী পুথোকনবা এগ্রিকলচর ৱেস্ত মেনেজমেন্তশিং শিল্লাংবা, ফুদ সেক্যুরিতী, সেফতী অমসুং ক্বালিতী, হোর্তিকলচর, ওর্গানিক এগ্রিকলচর, লাইবস্তোক হজবেন্দরী, দাইরিয়িং, ফিসরিজ, ফীদ অমসুং ফোদ্দর প্রদক্সন, এনিমেল প্রদক্ত অমসুং ভেল্যু এদিসন, সেনিতরী অমসুং ফাইতো-সেনিতরীগী ইসুশিং, খাওদ্রিঙৈগী মমাং অমসুং মতুংগী থৌওংশিং, ফুদ তেক্নোলোজী অমসুং প্রোসেসিং, লৌউ-শিংউদা অপুনবা পেস্ত মেনেজমেন্ত, এগ্রিকলচরেল এক্সতেন্সন অমসুং রুরেল দিবেলপমেন্ত, এগ্রিকলচরেল ত্রেদ অমসুং ইনভেস্তমেন্ত, ইন্তিলেকচুএল প্রোপর্তী রাইৎ ইশুশিং, মরু-মরাংগী মতাংদা তেক্নিকেলগী ওইবা লৌশিং অমসুং হ্যুমেন রিসোর্স অমসুং অমসুং নাকল অনিগী অপামবা মতুং ইন্না অতৈ য়ান-ৱারোলশিং য়াওরি। রিসর্স সাইন্তিস্ত অমসুং এক্সপর্তশিং পীথোক-পীশিন তৌনবা, লৌউ-শিংউগা মরি লৈনবা ই-পাউশিং অমসুং সাইন্তিফিক পব্লিকেসনশিং (চেফোংশিং, লাইরিকশিং, বুলেতিন, লৌউ-শিংউ অমসুং মরি লৈনবা লমশিংগী স্তেতিস্তিকেল দেতাশিং), জর্মপ্লাজম অমসুং এগ্রিকলচর তেক্নোলোজী পীথোক-পীশিন তৌনবা অমসুং সেমিনরশিং, ৱর্কশোপশিং অমসুং অতৈ থবক-থৌরমশিংগী থোংদা তেংবাং পীনবা ময়েক শেংহনগনি। এম.ও.য়ু. অসিগী মখাদা অপুনবা ৱার্কিং গ্রুপ (জে.দবল্যু.জি.) অমা শেমগনি। মদুনা লৈবাক অনিগী ৱাফমশিংগী মতাংদা ৱারী-ৱাতাই তৌনবগা লোইননা নাকল অনিগী অপাম্বা ৱাফমশিংদা তেংবাং পীনবা হেন্না ফগৎহনগনি। অহৌবগী চহি অনিগী মনুংদা অপুনবা ৱার্কিং গ্রুপকী মীফম য়ামদ্রবদা চহি অমদা অমুরক (ভারত অমসুং ইজিপ্ততা) শোইদনা পাংথোক্কনি। মসিগী মখাদা অপুনবা থবকশিংগীদমক্তা থৌরম পরেং শেম্বা, কান্নবা অমসুং তাথোক-তাশিন ফংহনবা অমসুং মরু ওইবা ৱাফমশিংগী মতাংদা অহেনবা তেংবাং পীনবনচিংবা ৱাফম কয়ামরুমদা খন্ন-নৈনগনি।
পি.এম.না মনিপুরগী মীয়ামদা শজিবু চৈরাওবনা লাকপদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা মীওই পুম্নমক্তা, মরু ওইনা মনিপুরগী মীয়ামদা শজিবু চৈরাওবগী নুমিৎনা লাকপদা মহাক্কী য়াইফ-পাউজেল পীখ্রে। ত্বিত অমদা প্রধান মন্ত্রীনা হায়খি; "মীপুম খুদিংমক্তা, মরু ওইনা মনিপুরগী মীয়ামদা শজিবু চৈরাওগী অখন্নবা নুমিৎ অসিনা লাকপদা য়াইফ পাউজেল পীজরি। নুংঙাই য়াইফবা অমসুং চাউখৎপা চহি অমা ওইনবগীদমক ঐহাক্না থৌনিজরি।"
ভারত অমসুং মোরোক্কোগী মরক্তা এক্সত্রাদিসন এগ্রিমেন্ত শেমদোকপা অমসুং খুৎয়েক পীনবা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং মোরোক্কোগী মরক্তা এক্সত্রাদিসন এগ্রিমেন্ত শেমদোকপা অমসুং খুৎয়েক পীনবদা অয়াবা পীরে। ২০১৮গী নবেম্বর ১১-১৮দা মোরোক্কোগী ওফিসিয়েলশিং ভারত্তা লাক্কদবা খোঙচৎ মনুংদা খুৎয়েক পীনগনি। কান্নবশিং: শেল-থুমগী অরালবা তৌবশিং, তেরোরিজম অমসুং শাথিবা অরানবা থবকশিং লৈবাক অমদা চৎথরম্লবা মতুংদা লৈবাক অমদা লোৎখিবা মীচেলশিং এক্সত্রাদিসন তৌনবগী আইনগী অকনবা ঙাকলৌ অমা য়ানচে অসিনা পীগনি। য়ানচে অসিনা ভারত অমসুং মোরোক্কোনা পামদবা থবকশিং চৎথবা মীফত্তশিং থেংননবা লৈবাক অনিগী মরি কনগৎহনগনি।
ললোন-ইতিক নুংঙাইনবা পায়খৎলিবা থবকশিং প্রধান মন্ত্রীনা অমুক হন্না য়েংশিনখ্রে

ঙসি প্রধান মন্ত্রী নরেন্দ্র মোদীনা লুচিংবা অৱাংবা থাক্কী মীফম অমনা ললোন-ইতিক নুংঙাইনবা পায়খৎলিবা থবকশিং অমুক হন্না য়েংশিনখ্রে । মীফম অদুদা শেন-থুমগা মরি লৈনবা সেনিয়র য়ুনিয়ন মিনিস্তরশিং, মহারাস্ত্রাগী চীফ মিনিস্তর দেবেন্দ্র ফদনাবিস, দেল্লিগী লেফতনেন্ত গভর্নর অনিল বাইজাল অমসুং কেন্দ্র সরকার, মহারাস্ত্রা সরকার অমসুং দিল্লি সরকারগী সেনিয়র ওফিসিয়েলশিং শরুক য়াখি । ললোন-ইতিক চৎথবদা নুংঙাইনবা পায়খৎলিবা থবকশিংগী মতাংদা প্রধান মন্ত্রীদা পাউদমখি । মীফম অদুদা কন্সত্রক্সন পর্মিত পীবা, কন্ত্রেক চৎনবা, লন-থূম রেজিস্তার তৌবা, ললোন-ইতিক হৌবা, মৈ শম্বা, শেন্থং লৌবা অমসুং ইন্সোলভেন্সিগী ৱাথোক লোইশিনবগী মতাংদা খন্নখি । হৌখিবা চহি মরি অসিদা ৱার্ল্ড বেঙ্কগী ইজ ওফ দুইং বিউজিনেস রেঙ্কিংদা ভারতনা রেঙ্ক ১৪২দগী ৭৭ দা হাইগৎলকখিবা অদু মীফম অদুদা খন্নখি । ললোন-ইতিক্কী অওনবশিং পুরক্নবা হোৎনবা থেংনরিবা খুদোংচাদবশিং লোইশিনবদা মায়োক্নরিবা অৱাবশিং অদু ওফিসিয়েলশিংনা শন্দোক্না তাকখি । ললোন-ইতিক তৌবা নুংঙাইনবা থবক পায়খৎপদা নত্তনা অপীকপা ললোন-ইতিক্কী থবকশিং অমসুং মীচম মীয়াম হিংবদা নুংঙাইনবা থবক পায়খৎনবা প্রধান মন্ত্রীনা অকনবা ৱাফম থমখি । মহাক্না হায়খি, চাওখৎলক্লিবা অমসুং মশা মরেং শন্দোরক্লিবা ইকনোমি অমা ওইনা মসি ভারতকী ওইনা য়াম্না মরুওইবা অমনি । ভারতকী ললোন-ইতিক তৌবদা নুংঙাইবগী রেঙ্কিং হাইগৎলকপা অসিদা মালেমগী লৈবাক কয়ানা থৱায় য়াওবা হেনগৎলক্লি ।
প্রধান মন্ত্রীনা নামো এপতা ২৮ ওগস্ত ২০২২ ‘মন কী বাত’তা য়ুম্ফম ওইবা ক্বিজদা মীয়াম্না শরুক য়াবীনবা পুক্নিং চিংশিল্লক্লি

প্রধান মন্ত্রী, শ্রী নরেদন্দ্র মোদীনা নামো এপতা ২৮ ওগস্ত ২০২২ ‘মন কী বাত’তা য়ুম্ফম ওইবা ক্বিজদা মীয়াম্না শরুক য়াবীনবা পুক্নিং চিংশিল্লক্লি। ক্বিজ অসি ৩১ ওগস্ত ২০২২গী য়ুমশকৈশ ফাওবা খক্তমক এক্তিব ওইগনি। প্রধান মন্ত্রীনা ত্বীৎ তৌখি; “অদোমগী ঙসিগী এপিসোদতা য়ুম্ফম ওইবা #মনকীবাত ক্বিজ শরুক য়াবীরব্রা?”
প্রধান মন্ত্রীনা ফেব্রুৱারী ২৭, ২০২২দা পাংথোক্কদবা মন কী বাতকী মতাংদা ৱাখল্লোন থারক্নবা লৈবাক মীয়ামদা হায়খ্রে

প্রধান মন্ত্রী, শ্রী নরেন্দ্র মোদীনা ফেব্রুৱারী ২৭, ২০২২দা পাংথোক্কদবা মন কী বাতকী শরুক ওইবা য়াবা ৱাখল্লোন অমসুং পাউতাকশিং থারক্নবা লৈবাক মীয়ামদা হায়খ্রে। প্রধান মন্ত্রীনা মহাক্কী ত্বীত অমদা অসুম্না ফোংদোকখিঃ “হন্দক্কী থাগী #MannKiBaatকী থৌরম অসি থা অসিগী ২৭তা পাংথোক্কনি। মতম পুম্বদা তৌবগুম্না, ঐহাক্না থৌরম অসিগীদমক্তা মীয়ামগী পাউতাক অমসুং ৱাখল্লোন পাম্মি। মখোয়শিংবু মাইগোব, নামো এপ নত্ত্রগা ১৮০০-১১-৭৮০০দা থাবীরকউ অমসুং রেকোর্দ তৌবীরকউ”।
চন্দ্রয়ান-২ থাগৎখিবদা প্রধান মন্ত্রীগী পাওজেল

চন্দ্রয়ান-২ থাগৎখিবগী থৌরমদা পীখিবা প্রধান মন্ত্রী শ্রী নরেন্দ্র মোদীগী ৱারোল মখাদা লৈরে: “অখন্নবা মিৎকুপ অসি ঐখোয়গী চাউথোকচনীংঙাই ওইরবা পুৱারীগী চেনাগী মনুং চনখ্রে। চন্দ্রয়ান-২ থাগৎখিবা অসিনা বিজ্ঞানগী অনৌবা থাক অদু য়ৌনবা ঐখোয়গী বিজ্ঞানিকশিং অমসুং ভারত মচা কোতি ১৩০গী শক্তি অদু তাক্লি। ভারত মচা খুদিংমক্না ঙসিদি য়াম্না চাউথোকচরি! থমোইনুংদা ভারত মচা ওইবগী, ৱাখল্লোনদা ভারত মচা ওইবগী! ভারত মচা পুম্নমক্কী ওইনা হরাওনীংঙাইগী হিরম অমা ওইরিবদি চন্দ্রয়ান-২ অসি মপুংফানা লৈবাক অসি খক্তনা পাংথোকচবা মিশন্নি। মসিনা থাগী রিমোৎ সেন্সিং অমগীদমক ওর্বিতর অমা ওইগনি অমদি লুনর সর্ফেসকী থিজিন্নবগীদমক লেন্দ-রোবর অমসু ওইরগনি। চন্দ্রয়ান-২ অসি তোপ তোপ্পা অমনি মরমদি মসিনা মমাংদা মিশন অমত্তনা য়ৌদ্রিবা থাগী সাউথ পোল রিজন্দা এক্সপ্লোর তৌগনি অমদি থিজিন হুমজিনগনি। মিশন অসিনা থাগী মরমদা অনৌবা পুক্নিং-লৌশিং ফংহল্লগনি। চন্দ্রয়ান-২ গুম্বা হোৎনরিবশিং অসিনা ঐখোয়গী মশেক মঙাল লৈরবা নহাশিংবু বিজ্ঞান, অৱাংবা থাক্কী রিসর্স অমসুং ইনোবেসনগী মায়কৈদা পুক্নিং থৌগৎলগনি। চন্দ্রয়ানবু থাগৎচরি, ভারতকী থাগী প্রোগ্রামদা চাউনা ইনোৎ ফংলগনি। থাগী মরমদা হৌজিক ঐখোয়না খঙলিবা অসিদা চাউনা হেঙ্গৎহল্লগনি।”
পি.এম.না উত্তর প্রদেশ সরকারগী কাউন্সিল ওফ মিনিস্তরশিংগা লোয়ননা ৱারী শাখ্রে

প্রধান মন্ত্রী, শ্রী নরেন্দ্র মোদীনা উত্তর প্রদেশ সরকারগী কাউন্সিল ওফ মিনিস্তরশিংগা লোয়ননা ৱারী শাখ্রে। মখোয়না গুদ গভর্নান্স অমসুং প্রজাশিংগী ‘ইজ ওফ লিবিং’ ফগৎহন্নবগা মরী লৈনবা হীরম কয়ামরুম খন্নখি। প্রধান মন্ত্রীনা ত্বিত তৌখি; “উত্তর প্রদেশ সরকারগী কাউন্সিল ওফ মিনিস্তরশিংগা লোয়ননা কুপ্না ৱারী শাখ্রে। ঐখোয়না গুদ গভর্নান্স অমসুং প্রজাশিংগী ‘ইজ ওফ লিবিং’ ফগৎহন্নবগা মরী লৈনবা হীরম কয়ামরুম খন্নখি।”